නීති විරෝධී ලෙස ස්වයංක්‍රිය ටෙලර් යන්ත්‍ර මඟින් භාත් මිලියන 10 ක මුදලක් වංචා කළ ශ්‍රී ලාංකිකයන් දෙදෙනෙකු ඇතුළු පුද්ගලයන් හය දෙනෙකු මැලේසියානු පොලීසිය මඟින් අත්අඩංගුවට ගෙන ඇත.එස්.සසීලන් (43) සහ සුත්‍රාසන් නඩරාජා (34) යන ශ්‍රී ලාංකිකයන් දෙදෙනාට අමතරව දසී කුමාර් අනුතෝනි ස්වාමි (32), ඊශ්වරන් කුමාම් (20), ජෝති සන්හාර් (19) සහ ප්‍රවීන් දොරස්වාමි (19) නැමැති මැලේසියානු ජාතිකයන්ද මෙලෙස අත්අඩංගුවට ගත් බව වාර්තා වෙයි.මැලේසියාවේ සියෑම් වාණිජ බැංකුව විසින් ‍එරට පොලීසියෙන් කළ ඉල්ලීමකට අනුව මොවුන් අත්අඩංගුවට ගැනීම සඳහා මෙහෙයුමක් ක්‍රියාත්මක කර තිබෙන අතර එහි ප්‍රතිඵලයක් ලෙස මැලේසියාවේ ප්‍රටුනාම් ප්‍රදේශයේදී ව්‍යාජ ලෙස මුදල් ගනිමින් සිටි ශ්‍රී ලාංකිකයෙකු අත්අඩංගුවට ගෙන තිබේ.අනතුරුව ඔහුගෙන් කළ ප්‍රශ්න කිරීම්වලට අනුව නවාතැන පරීක්ෂාකර තිබෙන බවද වාර්තා වෙයි.‍ මේ ශ්‍රී ලාංකිකයාගේ නවාතැන පරීක්ෂා කිරීමේදී ව්‍යාජ ස්වයංක්‍රිය ටෙලර් යන්ත්‍ර කාඩ්පත් 162ක් සහ බාත් 18,000 ක් සොයාගෙන තිබෙන අතර අනතුරුව සෙසු පුද්ගලයන් පස්දෙනාද අත්අඩංගුවට ගැනීමට මැලේසියානු පොලීසිය පියවර ගෙන ඇත.මොවුන් සම්බන්ධයෙන් තවදුරටත් පරීක්ෂණ ක්‍රියාත්මක වන බවද අධිකරණ ක්‍රියාමාර්ග ගන්නා බව වාර්තා වෙයි..